Eesti, Läti ja Leedu raudteevõrgu taastamine ja ühendamine ülejäänud Euroopaga on olnud jututeemaks aastaid. See aitaks kaasa nii inimeste kui ka kaupade liikumisele, elavdaks majandust ning tooks raha. Ometi on Rail Baltica ikka pelgalt unistus. Merereostuse kõrvaldamine  Läänemerel oli veel mõned aastad tagasi enam mitte isegi unistus, vaid pigem must huumor. Inimesed viskasid krõbedat nalja selle üle, kuidas päästeteenistujad jäid merele tekkinud õlireostuse korral pingsalt ilmateadet jälgima, lootuses, et tuul puhub laigu naaberriigi territooriumile ja probleem kaob.